
Nr.9299/20.07.2026

Anunţ concurs 
Direcția de Asistenţă Socială Botoşani, cu sediul în municipiul Botoșani, organizează concurs de recrutare pentru ocuparea pe perioadă nedeterminată a unei funcții contractuale de execuție vacantă de ingrijitor, durată nedeterminată, normă întreagă 8h/zi, 40h/săptămână, la Centrul Social de Zi pentru Copii aflați în Situație de Risc Social din cadrul Direcției de Asistență Socială Botoșani . 
Concursul se desfășoară în conformitate cu Hotărârea de Guvern nr. 1336 din 28 octombrie 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
Condiții generale în vederea participării la concurs și a ocupării funcției contractuale de ingrijitor, conform art. 15 din H.G. nr. 1336/2022 pentru aprobarea Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice coroborat cu art. 542 alin. (1) și alin. (2) din O.U.G. nr. 57/2017 privind Codul administrativ, cu modificările și completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

    
b) cunoaşte limba română, scris şi vorbit;

    
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

    
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

    
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

   
 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiţii specifice necesare în vederea participării la concurs și a ocupării funcției contractuale de ingrijitor: 





     

· studii generale;

· vechime în munca: cinci ani. 
           Probele/etapele de concurs:
        - selecţia dosarelor de înscriere, proba scrisă şi interviul.
Concursul se va organiza conform calendarului următor:
	Nr. crt.
	Data/Perioada desfășurării
	Activitate


	1.
	20.07.2026
	Publicarea anunțului
 La avizierul Direcției de Asistență Socială Botoșani, precum şi pe site-ul instituţiei www.dasbotosani.ro, secţiunea: Informaţii - Angajări 

	2.
	20.07.2026 – 31.07.2026

	Depunerea dosarelor de candidatură
Perioada de înscriere la concurs: de luni până joi în intervalul orar 0800-1600, iar vinerea în intervalul orar 0800-1300, la sediul Direcției de Asistență Socială Botoșani din str. Săvenilor nr. 12, Compartiment resurse umane și comunicare, registratură și relații cu publicul

	3.
	Selecția dosarelor de candidatură (în maxim două zile lucrătoare de la data expirării termenului de depunere a  dosarelor)

	4.
	03.08.2026
	Afișarea rezultatelor selecției dosarelor (în maximum o zi lucrătoare de la data expirării termenului privind selecția dosarelor)

	5.
	Contestații selecție dosare (în maximum o zi lucrătoare de la data afișării rezultatului selecției dosarelor) – 04.08.2026

	6.
	Afișarea rezultatelor la contestații (în maximum o zi lucrătoare de la expirarea termenului de depunere a contestațiilor) – 04.08.2026

	7.
	07.08.2026,  ora 1000
	Proba scrisă
Locul desfășurării: la sediul Centrului Social de Zi, str. Parcul Tineretului, nr. 4

	8.
	10.08.2026
	Afişarea rezultatelor probei scrise (în termen de o zi lucrătoare de la data finalizării probei)

	9.
	Contestații proba scrisă (în maximum o zi lucrătoare de la data afișării rezultatului probei scrise) – 11.08.2026

	10.
	Afişarea rezultatelor la contestații (în maximum o zi lucrătoare de la data expirării termenului de depunere a contestațiilor) – 11.08.2026

	11.
	13.08.2026, ora 1000
	Interviu

Locul desfășurării: la sediul Centrului Social de Zi, str. Parcul Tineretului, nr. 4

	12.
	13.08.2026
	Afişarea rezultatelor probei interviu (în maxim o zi lucrătoare de la data finalizării probei)

	13.
	Contestații probă interviu (în maximum o zi lucrătoare de la afișarea rezultatului probei interviu) – 14.08.2026

	14.
	Afișarea rezultatelor la contestații (în maximum o zi lucrătoare de la data expirării termenului de depunere a contestațiilor) – 17.08.2026

	15.
	Afișare rezultate finale
Pe www.dasbotosani.ro și la avizierul Direcției de Asistență Socială Botoșani (în maximum o zi lucrătoare de la data afișării rezultatelor soluționării contestațiilor pentru ultima probă) – 17.08.2026


Probele sunt eliminatorii, punctajul minim obținut la fiecare proba fiind de 50 de puncte pentru funcțiile de execuție.
Dosarele de înscriere la concurs trebuie să conțină în mod obligatoriu următoarele documente:

   
 a) formular de înscriere la concurs  (Anexa 1 - Formular de înscriere la concurs);   

 b) copia actului de identitate sau orice alt document care atestă identitatea, potrivit legii, aflate în termen de valabilitate;

   
 c) copia certificatului de căsătorie sau a altui document prin care s-a realizat schimbarea de nume, după caz;

   
 d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

    
e) certificat de cazier judiciar in original sau, după caz, extrasul de pe cazierul judiciar;

    
f) adeverinţă medicală in original care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

   
 g) certificatul de integritate comportamentală in original din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

    
h) curriculum vitae, model comun european (Anexa 2 – Curriculum vitae).
Copiile xerox de pe actele menționate mai sus se prezintă în copii legalizate sau însoțite de documentele originale, care se certifică pentru conformitate cu originalul, de către secretarul comisiei de concurs.
            Bibliografie propusă: 

1. Constituţia României, republicată;- Drepturi și libertăți- Titlul II, Cap.II, art.22- art.53

2.  LEGE Nr. 292/2011 din 20 decembrie 2011 - Legea asistenţei sociale, cu modificările și completările ulterioare;
3. ORDIN nr. 179/2089/20892/2023 din 10 noiembrie 2023 pentru aprobarea Dispozițiilor generale de apărare împotriva incendiilor la spații și clădiri în care se organizează și funcționează servicii sociale;

4. Ordonanța de Urgență nr. 57/2019 privind Codul administrativ, Cap. III – Drepturi și obligații ale personalului contractual din administrația publică, precum și răspunderea acestuia (art. 549 – 553);

5. Regulamentul de organizare și funcționare al Direcției de Asistență Socială Botoșani, aprobat prin Hotărârea Consiliului Local nr. 543/28.11.2022 – Centrul social de zi pentru copii aflați în situație de risc social (art. 44, disponibil pe www.dasbotosani.ro, secțiunea D.A.S. Botoșani – Transparență);
6. Ordinul 1456/2020 pentru aprobarea Normelor de igienă din unitățile pentru ocrotirea, educarea, instruirea,odihna și recreerea copiilor și tinerilor;

7. Legea 319/2006 privind securitatea și sănătatea în muncă, cu modificările și completările ulterioare.
        Tematica: 
1. Constituţia României, republicată;- Drepturi și libertăți- Titlul II, Cap.II, art.22- art.53

2. Legea Nr. 292/2011 - Legea asistenţei sociale - integral;
3. ORDIN nr. 179/2089/20892/2023 din 10 noiembrie 2023 pentru aprobarea Dispozițiilor generale de apărare împotriva incendiilor la spații și clădiri în care se organizează și funcționează servicii sociale - integral;

4. Ordonanța de Urgență nr. 57/2019 privind Codul administrativ, Cap. III – Drepturi și obligații ale personalului contractual din administrația publică, precum și răspunderea acestuia (art. 549 – 553);

5. Regulamentul de organizare și funcționare al Direcției de Asistență Socială Botoșani, aprobat prin Hotărârea Consiliului Local nr. 543/28.11.2022 – Centrul social de zi pentru copii aflați în situație de risc social (art. 44, disponibil pe www.dasbotosani.ro, secțiunea D.A.S. Botoșani – Transparență);
6. Ordinul 1456/2020 pentru aprobarea Normelor de igienă din unitățile pentru ocrotirea, educarea, instruirea,odihna și recreerea copiilor și tinerilor – integral;
7. Legea 319/2006 privind securitatea și sănătatea în muncă, cu modificările și completările ulterioare – cap. IV.
FIŞA POSTULUI

A. Informații generale privind postul:

1. Denumirea postului:  Îngrijitor 

2. Nivelul postului: de execuție
3. Gradul/Treapta profesională: -

4.  Scopul principal al postului: asigurarea activităților suport pentru primirea, porționarea și servirea hranei copiilor, precum și igienizarea veselei, sălii de mese și oficiului alimentar; activități de îngrijire, igienizare și curățare a spațiilor din interiorul clădirii.
B. Condiții specifice de ocupare a postului:

1. Studii de specialitate: studii generale

2. Perfecționări (specializări): nu este cazul

3. Cunoștințe de operare/programare pe calculator:  nu este cazul

4. Limbi străine: nu este cazul

5. Abilități, calități și aptitudini necesare: 

· eficiență, responsabilitate, implicare, 

· consecvență și perseverență în îndeplinirea sarcinilor; 

· spirit de observație, responsabilitate, eficiență, preocupare pentru calitate și igienă, consecvență, capacitate de colaborare și conduită adecvată în prezența copiilor.

6. Cerințe specifice: nu este cazul

7. Competenta managerială (cunoștințe de management, calități și aptitudini manageriale):  nu este cazul

C. Atribuțiile postului:

1. Cunoaște și respectă Regulamentul Intern (RI) și Regulamentul de organizare și funcționare (ROF) a DAS Botoșani elaborate conform prevederilor legale;

2. Respectă legislația în vigoare specifică funcției/postului ocupat;

3. Respectă programul de activitate și folosește integral timpul de muncă, fiind interzisă efectuarea de lucrări personale în timpul programului;

4. Anunță șeful ierarhic/înlocuitorul acestuia de imposibilitatea prezentării la programul de muncă, în cel mai scurt timp posibil de la apariția motivelor care au determinat acest fapt;

5. Înștiințează șeful ierarhic/înlocuitorul acestuia de îndată ce a luat la cunoștință de existența unor disfuncționalități în activitatea desfășurată în cadrul serviciului;

6. Respectă confidențialitatea informațiilor obținute în exercitarea atribuțiilor de serviciu în condițiile prevăzute de legislația în vigoare, RI și ROF;

7. Manifestă responsabilitate privind integritatea și buna funcționare a bunurilor mobile și imobile de la locul de muncă;

8. Colaborează permanent cu personalul instituției în exercitarea sarcinilor ce-i revin; 

9. Rezolvă alte sarcini stabilite ocazional de către directorul executiv și șeful de centru în legătură cu atribuțiile postului;

10. Apară interesele instituției în relațiile sale cu persoane fizice sau juridice, în limita competențelor; 

11. Respectă normele de protecție și securitate în muncă; 

12.  Participă la instructajele, controalele medicale periodice și activitățile de formare/informare organizate de instituție și aplică măsurile communicate;
13. Efectuează zilnic și ori de câte ori este necesar îngrijirea, igienizarea și curățarea spațiilor repartizate din interiorul clădirii;

14. Participă la recepționarea hranei preparate la Cantina de ajutor social, recoltează contraproba de hrană și o păstrează în condiții optime timp de 48 ore;

15. Pregătește sala de mese și oficiul alimentar înainte de servire: igienizează suprafețele, așază mesele, vesela, tavele, tacâmurile și materialele necesare și asigură un circuit curat și sigur;

16.  Porționează hrana în mod echitabil, în cantitățile stabilite, ținând seama de meniul zilei, vârsta copiilor și recomandările privind regimurile alimentare comunicate oficial centrului;

17. Servește masa beneficiarilor cu respectarea normelor de igienă, siguranță alimentară, demnitate și tratament egal, fără discriminare și fără favorizarea vreunui beneficiar.

18. Supraveghează, în limita atribuțiilor postului și în colaborare cu personalul centrului, desfășurarea ordonată a servirii mesei și semnalează imediat orice incident;

19.  Strânge masa după servire, sortează vesela și tacâmurile și îndepărtează resturile alimentare în condiții igienice;

20. Spală, clătește, dezinfectează, usucă și depozitează în condiții igienice vesela, tacâmurile, recipientele și ustensilele utilizate la servirea mesei;

21. Curăță și dezinfectează după fiecare utilizare și ori de câte ori este necesar mesele, suprafețele de lucru, chiuvetele, dulapurile, rafturile, pardoseala și echipamentele din oficiul alimentar și sala de mese;

22.  Menține separarea dintre circuitul curat și circuitul murdar și evită contaminarea încrucișată între alimente, veselă curată, veselă utilizată, deșeuri și produse de curățenie;

23. Păstrează alimentele, contraprobele, vesela și materialele destinate servirii mesei în spațiile și condițiile stabilite; verifică vizual starea de curățenie și semnalează orice defecțiune a frigiderului, chiuvetelor, instalațiilor sau echipamentelor;

24. Colectează și evacuează resturile alimentare și deșeurile rezultate din servirea mesei în recipientele destinate, curăță și dezinfectează recipientele și respectă circuitul stabilit;

25. Asigură întreținerea și igienizarea spațiilor exterioare clădirii - alei de acces, garduri, spații verzi;

26. Asigură aerisirea sălilor în perioadele în care copiii nu se află în aceste încăperi;

27. Spală şi dezinfectează periodic şi ori de câte ori este nevoie mobilierul, jucăriile, instrumentele şi materialele didactice, după caz;

28. Asigură măturarea umedă sau aspirarea mecanică a prafului, zilnic sau ori de câte ori este nevoie;

29. Gestionează și folosește materialele de igienă şi curățenie în scopul pentru care au fost furnizate, cu respectarea dozajului, a modului de utilizare şi evită risipirea acestora;

30. Asigură colectarea, depozitarea corectă şi transportul gunoiului menajer potrivit prevederilor legislaţiei în vigoare;

31. Curăță și dezinfectează pubelele și coșurile în care se păstrează și se transportă gunoiului menajer;

32. Respectă și se conformează observațiilor și solicitărilor șefului de centru/inspector de specialitate în ceea ce privește obiectul activității sale;

33. Manifestă responsabilitate privind păstrarea cheilor de la intrarea în centru și porțile de acces, acestea neputând fi încredințate unei alte persoane.

D. Sfera relațională a titularului postului:

1. Sfera relațională internă:

a) relații ierarhice:

· subordonate fată de: Șeful de centru

· superior pentru: nu este cazul

b) relații funcționale: cu celelalte compartimente / servicii din cadrul DAS

c) relații de control: nu este cazul

d) relații de reprezentare: nu este cazul

2. Sfera relațională externă:

a) cu autorități și instituții publice: nu este cazul

b) cu organizații internaționale: nu este cazul

c) cu persoane juridice private: nu este cazul

3. Delegarea de atribuții și competență: - 
E. Întocmit de :

1. Numele și prenumele: 

2. Funcția de conducere:  

3. Semnătura: ………….......................…….

4. Data întocmirii: .........................................

F. Luat la cunoștință de către ocupantul postului:

1. Numele și prenumele: 

2. Semnătura: ………………

3. Data: ...............................

Relaţii suplimentare se pot obține la Compartimentul resurse umane și comunicare, registratură și relații cu publicul din cadrul Direcției de Asistenţă Socială Botoşani, str. Săvenilor nr. 12, persoană de contact: consilier, Ovidiu Dumitras, tel. 0231583230, e-mail dasbotosani@yahoo.com.

Director executiv,

Dorin Gabriel Burlacu

